Lav et referat af nedenstående tekst:

Tekst:
Bilisten, der er midt i trediverne, påkørte en anden bilist på motorvejen. Herefter satte bilisten og to politibiler efter ham, men han fortsatte flugten. Manden kørte galt i krydset ved Skipper Clements Vej og Kirkedalen mellem Svenstrup og Godthåb. Her kørte han frontalt ind i en lastbil i den modsatte vognbane. Manden sad fastklemt i sin bil og måtte klippes fri. Han var kommet alvorligt til skade, men han var ved bevidsthed og var ifølge vagtchef ved Nordjyllands Politi Jan Stagsted formodentlig spirituspåvirket. Manden er lige nu indlagt på sygehuset. Se mere om ulykken i vores udsendelse klokken 19.30.

Referat:
En bilists flugt fra en påkørsel på motorvejen endte brat, da han kørte frontalt ind i en lastbil. Manden var ved bevidsthed efter sammenstødet, men han sad fastklemt i sin bil.